**Bloque de materias libre configuración autonómica**

**Valores Democráticos Europeos**

Introdución

A escola como comunidade democrática e espazo de participación cívica é un lugar privilexiado para traballar sobre aqueles valores democráticos que nos definen e que, sen seren exclusivamente europeos, nos identifican como partícipes dun proxecto social común pero diverso, baseado na confianza, no compromiso e na vontade de mellora continua. A resposta a que escola queremos? abre unha nova pregunta: que modelo de sociedade queremos? A aprendizaxe dos valores necesarios para a construción da sociedade do futuro non é posible á marxe da praxe e da actividade cívica do alumnado, do exercicio dunha cidadanía activa e da participación dentro da propia comunidade educativa desde un enfoque integral con coherencia entre o que se di e o que se fai.

Este exercicio da cidadanía precisa de espazos seguros nos cales o diálogo e a diversidade de propostas sexan posibles e se vexan reforzados pola busca e análise de información relevante e veraz, fomentando o pensamento crítico e actuando en consecuencia. Tanto a xestión da información como, e moi particularmente, o uso das contornas dixitais, en calidade de ámbitos de participación, requiren dunha aprendizaxe que permita distinguir a veracidade da información, a credibilidade das fontes e a emisión de mensaxes persoais e consistentes con valores fundamentais e universais. Nese escenario, a promoción do diálogo intercultural, en colaboración con toda a comunidade educativa e cos axentes sociais relevantes do contorno, supón un beneficio mutuo entre escola e sociedade, entre individuos e sociedade, que repercutirá na convivencia e no progreso das sociedades en xeral.

Por todo isto, o traballo en valores democráticos europeos non pode limitarse ao declarativo e conceptual senón que, mediante metodoloxías e enfoques activos (aprendizaxe baseada en proxectos, aprendizaxe-servizo, titoría entre iguais, aprendizaxe colaborativa, mentorías...), deberá poñer o coñecemento en acción para producir hábitos cidadáns que se transformen en virtudes públicas e permitan a construción dunha «amizade cívica» e a creación de estratexias de resolución de conflitos.

Deste xeito, proponse un bloque 1, Os valores europeos, centrado na conceptualización dos valores europeos, como aqueles que xorden da tradición ilustrada que produciu a Declaración Universal dos Dereitos Humanos, e que están no centro da construción europea. A través deste bloque de contidos procurarase a interiorización dos principios de igualdade, democracia, diversidade, para procurar fomentar o respecto e a inclusión... tentando conseguir a confluencia entre o pensamento ético e a actividade práctica dos individuos, é dicir, conseguir que a linguaxe do desexo (o que me interesa ou quero facer) coincida ao mesmo tempo cos principios éticos universais (o que debo facer).

O bloque 2, De persoas individuais a seres sociais, afonda na viaxe de individuo a cidadán, en canto ser social e político. Profúndase no coñecemento da xénese histórica dos valores, das loitas sociais pola inclusión intercultural, opoñéndoos aos procesos históricos de anulación dos trazos culturais e sociais diferentes. Así mesmo, trabállase o conflito intercultural desde a empatía e o respecto ao pluralismo, como oportunidade de crecemento tanto individual como da sociedade no seu conxunto para dar resposta a situacións e retos novos.

O bloque 3, A inclusión na diversidade, pola súa banda, ten unha perspectiva máis integradora e globalizada dos contidos traballados ata o momento, para a o desenvolvemento de competencias sociais e cívicas que faciliten a consecución de proxectos vitais e sociais relevantes, inclusivos e xustos.

|  | Valores Democráticos Europeos (1º/2º curso da ESO) | | |  |
| --- | --- | --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias |
| Bloque 1. Os valores europeos | | | | |
| a  e | B1.1. Os valores da Unión: respecto á dignidade humana, liberdade, democracia, igualdade, Estado de dereito e respecto polos dereitos humanos. Dereitos das minorías.  B1.2. As sociedades plurais, non discriminatorias,  tolerantes, xustas e solidarias. | B1.1. Comprende a importancia dos valores dos estados democráticos na construción de sociedades inclusivas. | VDE1.1.1. Define os conceptos básicos dos estados democráticos e pon exemplos tirados da vida cotiá. | CCL  CSC |
|  |  |  | VDE1.1.2. Recoñece os valores propios da Unión Europea e relaciónaos cos dereitos fundamentas dos individuos. | CCL  CSC |
|  |  |  | VDE1.1.3. Identifica contextos sociopolíticos e culturais respectuosos co pluralismo e a diversidade a través de textos de actualidade. | CCL  CSC |
|  |  |  | VDE1.1.4. Valora a riqueza natural das  sociedades modernas. | CCL  CSC |
| a  c  g  h | B1.3. A igualdade entre homes e mulleres e a  igualdade afectivo-sexual.  B1.4. O valor da diversidade social e cultural. | B1.2. Valora con perspectiva de xénero  a diversidade e a igualdade en todas as súas manifestacións como elemento clave e enriquecedor das sociedades inclusivas. | VDE1.2.1. Xustifica a igualdade entre homes e mulleres como un valor necesario das sociedades plurais. | CCL  CSC  CSIEE  CCEC |
|  |  |  | VDE1.2.2. Recoñece situacións de discriminación por razón de xénero en contextos cotiáns. | CCL  CSC  CSIEE  CCEC |
|  |  |  | VDE1.2.3. Coñece e identifica distintas representacións culturais asociadas a comportamentos da vida cotiá como celebracións, alimentación, ritos  sociais, etc. | CCL  CSC  CSIEE  CCEC |
|  |  |  | VDE1.2.4. Aprecia e defende mediante exposicións orais a riqueza das manifestacións culturais na pluralidade da sociedade. | CCL  CSC  CSIEE  CCEC |
| a  g  o | B1.5. Os valores na construción da identidade  cultural, o sentimento de pertenza, a visualización do  ideal común, o compromiso e a coherencia.  B1.6. Concepto de cidadanía.Cidadanía europea.  B1.7. O concepto de amizade cívica. | B1.3. Constrúe o sentimento de pertenza  a unha sociedade a través da interacción  respectuosa co resto da cidadanía. | VDE1.3.1. Define o concepto de  identidade cultural e aplícao sobre  situacións da vida cotiá. | CCL  CSC  CSIEE  CCEC |
|  |  |  | VDE1.3.2. Razoa coas súas propias  palabras que significa pertencer a unha  sociedade. | CCL  CSC  CSIEE  CCEC |
|  |  |  | VDE1.3.3. Analiza que implicacións  persoais supón o sentimento de pertenza. | CCL  CSC  CSIEE  CCEC |
|  |  |  | VDE1.3.4. Fai unha proposta de ideais  comúns das persoas que conviven no seu  centro educativo. | CCL  CSC  CSIEE  CCEC |
|  |  |  | VDE1.3.5. Establece compromisos  coherentes de actuación baseados  nesta proposta de ideais comúns,  recoñecendo a necesidade de apoio e  defensa mutuas. | CCL  CSC  CSIEE  CCEC |
| a  d | B1.8. A actualización continua dos valores: as  realidades cambiantes e os novos retos. A abordaxe  do conflito como oportunidade de crecemento e  aprendizaxe.  B1.9. Elementos e metodoloxías na resolución de  conflitos. | B1.4. Participa na resolución pacífica de  conflitos a través da realización de propostas  contextualizadas. | VDE1.4.1. Identifica fenómenos de  conflito no mundo actual a través de casos  reais e analiza as súas causas. | CCL  CD  CAA  CSC  CCEC |
|  |  |  | VDE1.4.2. Elabora propostas de  resolución de conflitos atendendo aos  problemas identificados. | CCL  CD  CAA  CSC  CCEC |
|  |  |  | VDE1.4.3. Xustifica como o tratamento e a resolución pacífica dos conflitos contribúe a redefinir o sistema de valores predefinido, integrando novas visións. | CCL  CD  CAA  CSC  CCEC |
| Bloque 2. De persoas individuais a seres sociais | | | | |
| a  c | B2.1. A apertura cara ás crenzas, sistema de valores, visións do mundo, prácticas e bagaxes culturais dos outros.  B2.2. O respecto como valor de referencia.  B2.3. Dignidade, respecto e tolerancia.  B2.4. Xustiza e solidariedade. | B2.1. Participar a nivel cognitivo e emocional en situacións de contacto intercultural real ou simulado, desde unha perspectiva construtiva. | VDE2.1.1. Dramatiza situacións en que exerce diversos sistemas de valores, crenzas, etc. co fin de empatizar co outro. | CCL  CSC  CSIEE |
|  |  |  | VDE21.2. Aplica a comunicación non violenta na defensa de manifestacións culturais e sociais diferentes das propias. | CCL  CSC  CSIEE |
|  |  |  | VDE2.1.3. Relaciona os conceptos de dignidade e respecto e aplícaos coherentemente. | CCL  CSC  CSIEE |
|  |  |  | VDE2.1.4. Distingue entre o respecto ás  persoas e a tolerancia cara ás ideas. | CCL  CSC  CSIEE |
|  | B2.4. Formas de violencia estrutural e individual: a violencia de xénero, a ciberviolencia, os radicalismos e o acoso na escola e nos contornos laborais. Auxilio necesario ás vítimas. | B2.2. Recoñecer situacións de violencia e maltrato en diferentes contextos, favorecendo a busca de solucións para auxiliar as vítimas. | VDE2.2.1. Pon en práctica procesos de comunicación que empaticen coas persoas que sofren algún tipo de violencia. | CCL  CSC |
|  | B2.5. Marcos legais de acción na seguridade e  protección das vítimas. | B2.3. Reflexionar sobre o equilibrio entre  seguridade e liberdade individual e social. | VDE2.3.1. Debate sobre a fronteira que existe entre a protección do Estado e os dereitos individuais. | CCL  CSC |
| a  e  g | B2.6. A cidadanía activa e responsable. Acción e participación como elementos necesarios para a democracia e o control gobernamental.  B2.7. A responsabilidade compartida da cidadanía.  B2.8. A eficacia na resolución de conflitos e na  construción social. | B2.4. Coñece e razoa sobre diferentes loitas  polos dereitos fundamentais, entendendo o seu valor e analizando criticamente as  súas circunstancias e as conquistas que se conseguiron con elas. | VDE2.4.1. Identifica exemplos e boas prácticas na participación social ou política de distintos colectivos. | CCL  CD  CSC  CSIEE |
|  |  |  | VDE2.4.2. Analiza diferentes situacións de loita pola defensa dos dereitos de diferentes colectivos ao longo da historia. | CCL  CD  CSC  CSIEE |
|  |  |  | VDE2.4.3. Coñece algunhas organizacións de participación cidadá para diferentes obxectivos e sabe como contactar con elas. | CCL  CSC  CSIEE |
|  |  |  | VDE2.4.4. Identifica un problema real da súa comunidade sobre o que é quen de actuar e planifica unha acción de participación social para ofrecer unha posible solución ou proposta de mellora. | CCL  CSC  CSIEE |
| a  c  g | B2.9. A pluralidade de esquemas de valores morais e a súa importancia na xestión de modelos sociais inclusivos, abertos e flexibles.  B2.10. A busca de modelos comúns e universais éticos.  B2.11. Responsabilidade versus culpa.  B2.12. A resolución pacífica e construtiva de conflitos. A mediación. As prácticas restaurativas fronte ás puramente punitivas. | B2.5. Reflexiona sobre o seu papel na construción e mellora da sociedade, así como na resolución de conflitos interculturais. | VDE2.5.1. Explica o concepto de responsabilidade como elemento que constrúe a toma de decisións. | CCL  CAA  CSC  CSIEE |
|  |  |  | VDE2.5.2. É quen de evidenciar os sistemas de valores que subxacen en posturas enfrontadas nun conflito. | CCL  CAA  CSC  CSIEE |
|  |  |  | VDE2.5.3. Debate sobre as solucións posibles que se poidan dar nun conflito. | CCL  CAA  CSC  CSIEE |
|  |  |  | VDE2.5.4. Achega solucións a situacións reais de conflito baseadas no respecto  á diversidade e á mellora da sociedade a través do diálogo, a mediación e as prácticas restaurativas. | CCL  CAA  CSC  CSIEE |
| Bloque 3. A inclusión na diversidade | | | | |
| a  l  n | B3.1. Emigración e inmigración: a diversidade  fronte á uniformidade.  B3.2. A valoración dos diferentes trazos culturais, sociais e relixiosos dos colectivos migrantes. As achegas científico-técnicas de distintas culturas. A celebración da diversidade. As achegas das diferentes culturas e relixións á solución dos conflitos. | B3.1. Coñece e valora as achegas con que contribúe a diversidade humana á construción das sociedades. | VDE3.1.1. Identifica movementos humanos de emisión ou recepción de poboacións propios e contextualizados en diferentes momentos históricos. | CCL  CMCCT  CSIEE  CCEC |
|  |  |  | VDE3.1.2. Relaciónao co movemento de fronteiras e coa diversidade lingüística, coa herdanza das distintas achegas técnicas e culturais. | CCL  CMCCT  CSIEE  CCEC |
|  |  |  | VDE3.1.3. Pon exemplos concretos de achegas producidas por distintas culturas no mundo actual. | CCL  CMCCT  CSIEE  CCEC |
|  |  |  | VDE3.1.4. Analiza e busca puntos de encontro entre diferentes relixións que sexan compatibles cos dereitos humanos e os valores europeos. | CCL  CMCCT  CSIEE  CCEC |
| a  d | B3.3. A loita contra os estereotipos culturais, relixiosos ou de xénero e o abandono dos modelos homoxeneizadores e redutores da diversidade. | B3.2. Explica a importancia da loita contra os  discursos totalitarios e alienantes. | VDE3.2.1. Xustifica a idoneidade dos discursos que valoran a presenza da inmigración. | CCL  CSC |
|  |  |  | VDE3.2.2. Analiza e identifica os discursos excluíntes e radicais que xorden ao redor das manifestacións culturais e relixiosas e determina as causas que levan á adopción destes discursos. | CCL  CSC |
| a  d | B3.4. A cultura, a escola e o deporte como  espazos de inclusión.  B3.5. O ciberespazo como contorno diverso e  inclusivo. O respecto no ciberespazo.  B3.6. A construción de relatos e narrativas  comúns: desde o que nos une e de costas ao  que nos separa. A cooperación como modelo de  mellora social. | B3.3. Promove estratexias de inclusión en  diferentes ámbitos. | VDE3.3.1. Identifica recursos e  estratexias para o coñecemento do outro  e para a súa inclusión social a través de  exemplos extraídos da vida cotiá. | CCL  CAA  CSC  CSIEE |
|  |  |  | VDE3.3.2. Elabora propostas de prácticas  inclusivas desde distintos ámbitos  (actividades culturais, escola, deporte,  ciberespazo...) que permitan canalizar os  intereses comúns. | CCL  CAA  CSC  CSIEE |
| a  b  c  d  g  m  ñ | B3.7. O coñecemento e a comprensión crítica  da propia individualidade. Quen somos e cal é  o lugar que queremos ocupar no mundo.  B3.8. O coñecemento e a posta en valor  de diferentes idiomas e dos códigos de  comunicación. Que queremos comunicar.  B3.9. O coñecemento e a comprensión crítica  do mundo: a política, a xustiza, os dereitos  humanos, as culturas, as relixións, a historia e  os medios de comunicación.  B3.10. O coñecemento e a comprensión  crítica da economía, do ambiente, da  produción e da tecnoloxía. A defensa da  sustentabilidade. | B3.4. Realiza proxectos de participación  social que poñan o foco na inclusión a través  do respecto polos valores democráticos e na  construción dunha sociedade xusta e plural. | VDE3.4.1. Planifica e coopera na  execución dun proxecto de aprendizaxe-  servizo en que se poña de manifesto cara  a que sociedade quere avanzar, cal é o  seu propio papel nese proxecto, como  transmitilo á comunidade para producir  unha mellora social sustentable. | CCL  CD  CAA  CSC  CSIEE  CCEC |
|  |  |  | VDE3.4.2. Avalía o proxecto e propón  vías de mellora e transferibilidade. | CCL  CD  CAA  CSC  CSIEE  CCEC |